กกต.เผยเลือกตั้งนอกประเทศวันแรกฉลุย คนลงทะเบียนใช้สิทธิ์เกินแสน
เลขาฯ กกต.เผยเลือกตั้ง ส.ส.นอกราชอาณาจักรวันแรกเป็นไปอย่างเรียบร้อย ประชาชนแห่ใช้สิทธิ์ต่อเนื่อง สิงค์โปร์มีผู้ขอลงทะเบียนใช้สิทธิ์สูงสุดอันดับแรก14 ม.ค.2557 นายภุชงค์ นุตราวงศ์ เลขาธิการคณะกรรมการการเลือกตั้ง หรือ กกต.เปิดเผยผลการจัดเลือกตั้ง ส.ส.นอกราชอาณาจักรวันแรกเมื่อวานนี้ว่า บรรยากาศเป็นไปโดยเรียบร้อยและมีประชาชนออกมาใช้สิทธิ์อย่างต่อเนื่องโดยทั้งนี้ มีจำนวน 67 ประเทศที่จัดให้มีการเลือกตั้ง ที่สถานเอกอัครราชทูตและสถานกงสุลใหญ่รวม 92 แห่ง มีผู้ขอลงทะเบียนเลือกตั้ง ส.ส.นอกราชอาณาจักรทั้งสิ้น 143807 คน และสามารถใช้สิทธิเลือกตั้งได้ในวันที่ 13-27 ม.ค. โดยจัดเตรียมสถานที่สำหรับลงคะแนนเสียงไว้ที่สถานทูตไทย วัดไทย และชุมชนที่มีคนไทยอาศัยอยู่ รวมถึงการเลือกตั้งทางไปรษณีย์ซึ่งจะส่งบัตรเลือกตั้งมายังสถานทูตไทย และส่งกลับมายัง กกต.ที่ประเทศไทยส่วนสถานเอกอัครราชทูต หรือสถานกงสุลใหญ่ ที่มีผู้ขอลงทะเบียนใช้สิทธิ์เลือกตั้งมากที่สุด 5 อันดับแรก คือ 1) สถานเอกอัครราชทูต ณ สิงคโปร์ 10332 คน 2) สำนักงานการค้าและเศรษฐกิจไทย ไทเป 8560 คน 3) สถานกงสุลใหญ่ ณ นครลอสแอนเจสิส 8251 คน 4) สถานเอกอัครราชทูต ณ กรุงเทลอาวีฟ 7238 คน และ 5) สถานกงสุลใหญ่ ณ เมืองฮ่องกง 5627 คน และขณะนี้ มีสถานทูตที่เริ่มส่งเอกสารการเลือกตั้งทางไปรษณีย์แล้ว เช่น ญี่ปุ่น โรม เยอรมนี และสถานกงสุลใหญ่ ณ นครชิคาโก สหรัฐอเมริกาเลขาฯ กกต.กล่าวด้วยว่า ได้รับแจ้งจาก กกต.ประจำจังหวัดว่า มีการเปลี่ยนแปลงสถานที่เลือกตั้งกลางนอกเขตจังหวัด 3 แห่ง ได้แก่ จังหวัดกระบี่ เปลี่ยนจากหอประชุมเอนกประสงค์ และโรงอาหารใต้อาคารสัตตบุษย์ โรงเรียนอนุบาลกระบี่ มาเป็นโรงยิมเอนกประสงค์ 2 สถาบันการพลศึกษา วิทยาเขตกระบี่ จังหวัดนครศรีธรรมราช เปลี่ยนจากวิทยาลัยเทคนิคนครศรีธรรมราช เป็นโรงเรียนโยธินบำรุง และจังหวัดสงขลา เปลี่ยนจากสนามกีฬาติณสูลานนท์ เป็นหอประชุมกองกำกับการตำรวจชายแดนที่ 42 อ.เมือง จ.สงขลาที่มา 
เลขาฯ กกต.เผยเลือกตั้ง ส.ส.นอกราชอาณาจักรวันแรกเป็นไปอย่างเรียบร้อย ประชาชนแห่ใช้สิทธิ์ต่อเนื่อง สิงค์โปร์มีผู้ขอลงทะเบียนใช้สิทธิ์สูงสุดอันดับแรก 14 ม.ค.2557 นายภุชงค์ นุตราวงศ์
การเลือกตั้ง 2 ก.พ. 57,คณะกรรมการการเลือกตั้ง (กกต.),เลือกตั้งนอกประเทศ